Dakarun Operation Whirl Stroke sun fatattaki 'Yan bindiga a Benuwai
Rikicin Benuwai: Operation Whirl Stroke sun ceci Mutanen Guma
11 days ago 1192 views by Muhammad Malumfashi
-	Kwanan nan wasu ‘Yan bindiga su ka nemi su kai hari a Benuwai
-	Sojojin Najeriya da ke cikin Jihar sun takawa ‘Yan bindigan burki
Dakarun Operation Whirl Stroke sun fatattaki 'Yan bindiga
Mun samu labari cewa an kai hari a cikin jihar Benuwai da ke cikin tsakiyar Najeriya. Jami’an tsaro sun taimaka wajen ganin an ci karfin wadannan ‘yan bindiga. Ana dai fama da matsalar tsaro yanzu a bangarorin Najeriya.
Kamar yadda mu ka samu labari daga jaridar Daily Trust ta kasar nan a jiya, Rundunar sojin Najeriya ne su ka takawa ‘yan bindigan da su ka kai hari a cikin garin Tse Tseghem da ke cikin Benuwai burki a farkon makon nan.
KU KARANTA: Buhari ya dira cikin Makurdi domin kaddamar da yakin zaben 2019
Dakarun sojin Najeriya na Operation Whirl Stroke watau OPWS su ne su ka fatattaki ‘yan bindigan da su ka yi yunkurin kai farmaki a Tse-Tseghem wanda wani kauye ne da ke cikin karamar hukumar Guma a jihar Benuwai.
Wani babban jami’in Sojan kasa na Najeriya wanda kuma shi ne shugaban Dakarun na OPWS, Manjo Janar Adeyemi Yekini ya bayyanawa ‘yan jarida cewa babu shakka ‘yan bindiga sun nemi su kawo hari a farkon makon nan.
KU KARANTA: Sojoji sun ce 'yan ta'adda ba su mamaye garuruwan Adamawa ba
Janar Adeyemi Yekini yayi wannan jawabi ne a Ranar Talata inda yace Sojojin sa sun hana wadannan ‘yan bindiga shiga yankin Tomator da ke cikin garin na Guma. An yi ta musayar bindiga tsakanin sojojin kasar da ‘yan bindiga.
Babban jami’in sojan bai bada wani karin bayani da ya wuce wannan ba, a lokacin da ya zanta da manema labarai a cikin garin Makurdi, wanda nan ne babban birnin jihar Benuwai. Adeyami yace sojojin sa sun hana ‘yan bindigan kai hari.
Kwanakin baya an ta samun hare-haren ‘yan bindiga a jihar Benuwai da ke cikin Arewa maso tsakiyar Najeriya. An alakanta wannan hare-hare da rikicin da ake yi tsakanin Makiyaya da kuma Manoman jihar.
Labarin Sojojin NajeriyaShugaban Sojojin NajeriyaRikicin AddiniRikicin MakiyayaHausa News
Ubi Franklin Olamide car Airtel family and friends code Nigerian Ghana weaving styles DPR recruitment
Febrairu 16: Jirgin yakin neman zaben Buhari zai dira Legas ranan Asabar